《活人》
宋代·张明中

扁鹊仓公一笑还，顿令僵仆忽开颜。
君于那处传衣钵，名与古人齐等班。
直欲阴功垂后世，肯同流俗战蜗蛮。
书生若得君医法，医国还同反掌间。

作者简介：张明中，号敬斋，生平不详。《谢惠诗》有“语带诚斋句妙香”句，当为杨万里以后人，姑据《诗渊》次于刘克庄后。有《言志集》（《诗渊》），已佚。　张明中诗，据《永乐大典》、《诗渊》所录，编为一卷。